„ Þessi hugmynd er búin að liggja í loftinu í nokkurn tíma . Við vorum búnar að ræða ýmislegt okkar á milli varðandi það hvernig hægt væri að nýta það sem við höfum upp á að bjóða . Ef einhver staður hefur eitthvað heilsutengt þá er það hjá okkur með varmann , þarann og heilnæma loftið , “ segir Sigurbjörg Daníelsdóttir á Reykhólum sem ásamt þremur öðrum konum í þorpinu hyggst bjóða upp á nýjan kost í heilsurækt , svokölluð þaraböð . Þær stöllur hafa fengið aðstöðu í kjallara sundlaugarhússins og stefna á að böðin verði tekin í notkun um mitt sumar . Nánar er fjallað um verkefnið í nýjasta tölublaði Skessuhorns sem kom út í gær .